José Ignacio Biota Pérez, conoixiu con o nombre esportivo de Nacho Biota, naixiu lo 19 d'aviento de 1975 de Navasa (Chacetania, Uesca) ye un ex-chugador de baloncesto aragonés. Con os suyos 2,05 m. d'altaria, a suya posición natural en o campo de chuego yera d'escolta. Actualment ye considerau como un d'os millors chugadors d'a provincia de Uesca d'a historia.

Dimpués d'a suya retirada esportiva y dica l'actualidat se dedica a l'agricultura en a suya localidat natal, fendo tambien estadas esportivas de baloncesto en Chaca.

Trachectoria esportiva
Empecipió de muit choven, con nomás que 14 anyadas, en o Club Baloncesto Peñas Huesca, con o cual debutó con 16 anyadas en l'ACB.

Pasó per diferents equipos d'o baloncesto espanyol, como Unicaja de Malaga u Club Joventut de Badalona, dica que finalment se retretó en a temporeda 2006-2007.

Estió internacional con a selección espanyola U22, con a cual consiguió la medalla d'archent en l'Europeu.

Club Baloncesto Peñas Huesca (categorías inferiors).
1992-96: Club Baloncesto Peñas Huesca.
1996-97: Unicaja de Málaga.
1997-00: Club Joventut de Badalona.
2000-04: Breogán Lugo.
2004-05: CB Girona.
2006-07: Club Baloncesto Peñas Huesca.

Internacionalidaz
Selección de baloncesto d'Espanya sub-22: 32 partius.

Nominacions
1995-96 ACB. Grupo AGB Uesca. Millor Debutant. Revista Gigantes del Superbasket.
Nacho Biota